รัฐบาลไทย-ข่าวทำเนียบรัฐบาล-กระทรวงเกษตรฯ รายงานสถานการณ์น้ำ ประจำวันที่ 15 เม.ย. 63
วันพุธที่ 15 เมษายน 2563
กระทรวงเกษตรฯ รายงานสถานการณ์น้ํา ประจําวันที่ 15 เม.ย. 63
กระทรวงเกษตรฯ รายงานสถานการณ์น้ํา ประจําวันที่ 15 เม.ย. 63
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยถึงสถานการณ์น้ําในอ่างเก็บน้ําทั้งประเทศ (ข้อมูล ณ วันที่ 15 เม.ย. 63) ว่า สภาพน้ําในอ่างเก็บน้ําขนาดใหญ่และขนาดกลางทั่วประเทศจํานวน 447 แห่ง มีปริมาณน้ําในอ่างฯ รวมกันทั้งสิ้น 36,864 ล้าน ลบ.ม. (49% ของความจุอ่างฯ) ปริมาณน้ําใช้การได้ 13,168 ล้าน ลบ.ม. (25% ของความจุน้ําใช้การ) อ่างเก็บน้ําขนาดใหญ่ที่มีปริมาณน้ําใช้การน้อยกว่าหรือเท่ากับ 30% ของความจุอ่าง จํานวน 24 แห่ง คือ ภูมิพล สิริกิติ์ แม่งัดสมบูรณ์ชล แม่กวงอุดมธารา กิ่วคอหมา แควน้อยบํารุงแดน แม่มอก ห้วยหลวง จุฬาภรณ์ อุบลรัตน์ ลําตะคอง ลําพระเพลิง มูลบน ลําแชะ ลํานางรอง สิรินธร ป่าสักชลสิทธิ์ ทับเสลา กระเสียว ขุนด่านปราการชล คลองสียัด บางพระ หนองปลาไหล และประแสร์
สถานการณ์น้ําใน 4 เขื่อนหลักลุ่มเจ้าพระยา (เขื่อนภูมิพล สิริกิติ์ แควน้อยฯ และป่าสักฯ) ปริมาณน้ํารวมกันทั้งสิ้น 8,974 ล้าน ลบ.ม. (36% ของความจุอ่างฯ) เป็นปริมาณน้ําใช้การได้ 2,278 ล้าน ลบ.ม. (13% ของความจุน้ําใช้การ) ส่วนผลการจัดสรรน้ําฤดูแล้งปี 2562/63 ทั้งประเทศ แผนการจัดสรรน้ํา 17,699 ล้าน ลบ.ม. จัดสรรน้ําไปแล้ว 15,552 ล้าน ลบ.ม. คิดเป็นร้อยละ 88 และเจ้าพระยา แผนการจัดสรรน้ํา 4,500 ล้าน ลบ.ม. จัดสรรน้ําไปแล้ว 4176 ล้าน ลบ.ม. คิดเป็นร้อยละ 93 สําหรับแผน-ผลการเพาะปลูกข้าวนาปรังปี 2562/63 ในเขตชลประทาน (ข้อมูล ณ วันที่ 8 เม.ย. 63) ทั้งประเทศ แผนเพาะปลูกข้าวนาปรัง 2.31 ล้านไร่ เพาะปลูกแล้ว 4.20 ล้านไร่ คิดเป็นร้อยละ 182.01 ของแผนฯ เก็บเกี่ยวแล้ว 2.28 ล้านไร่ และลุ่มน้ําเจ้าพระยา แผนเพาะปลูกข้าวนาปรัง – ล้านไร่ (รณรงค์งดทํานาต่อเนื่องฤดูแล้ง ปี 2562/63) เพาะปลูกแล้ว 1.98 ล้านไร่ เก็บเกี่ยวแล้ว 1.68 ล้านไร่
นอกจากนี้ กระทรวงเกษตรฯ โดยกรมชลประทานยังมีการดําเนินงานให้ความช่วยเหลือของศูนย์อํานวยการเฉพาะกิจแก้ไขและบรรเทาวิกฤตภัยแล้งฯ ในด้านต่าง ๆ ประกอบด้วย 1) คณะกรรมการบริหารจัดการน้ําชลประทานเขื่อนแม่กวง (JMC) มีมติปรับรอบเวรการส่งน้ําในรอบเวรที่ 4 ช่วงเดือนเมษายน 2563 เพื่อส่งน้ําช่วยเหลือสวนลําไยและพืชสวนในพื้นที่อําเภอเมือง และอําเภอบ้านธิ จังหวัดลําพูน ที่ประสบปัญหาภัยแล้ง รวมทั้งขอความร่วมมือจากทุกภาคส่วนให้ร่วมกันใช้น้ําอย่างประหยัด เพื่อให้มีน้ําเพียงพอใช้ไปจนถึงต้นฤดูฝน 2) โครงการส่งน้ําและบํารุงรักษาเสียวใหญ่ สํานักงานชลประทานที่ 6 ลงพื้นที่ฝายยางบ้านเมืองบัว ตําบลเมืองบัว อําเภอเกษตรวิสัย จังหวัดร้อยเอ็ด เพื่อตรวจและติดตามสถานการณ์น้ําในลําเสียวใหญ่ พร้อมวางแผนสูบน้ําให้กับการประปาส่วนภูมิภาค เพื่อการสูบน้ํากักเก็บเป็นน้ําดิบสํารองใช้ในการผลิตน้ําประปา ส่งให้ราษฎรในพื้นที่ตําบลเมืองบัวและเทศบาลตําบลเกษตรวิสัย ให้มีน้ําอุปโภค-บริโภคอย่างพอเพียงจนถึงสิ้นฤดูแล้ง 3) โครงการชลประทานนครราชสีมา สํานักงานชลประทานที่ 8 ลงพื้นที่นํารถบรรทุกน้ําออกแจกจ่ายน้ําอุปโภค-บริโภค เพื่อช่วยเหลือและบรรเทาความเดือดร้อนของประชาชนที่ประสบปัญหาภัยแล้งในพื้นที่ตําบลด่านใน อําเภอด่านขุนทด จังหวัดนครราชสีมา 4) โครงการส่งน้ําและบํารุงรักษามหาราช สํานักงานชลประทานที่ 10 ลงพื้นที่ติดตามการให้ความช่วยเหลือสวนพุทราที่ประสบภัยแล้ง พร้อมลงพื้นที่ติดตามผลการดําเนินงานของโครงการแก้มลิงคลองระบาย 1 ซ้าย พร้อมอาคารประกอบ ตําบลบางงา อําเภอท่าวุ้ง จังหวัดลพบุรี แก้มลิงห้วยกระทุ่ม ตําบลสี่คลอง อําเภอเมือง จังหวัดลพบุรี และแก้มลิงหนองห้วยทราย ตําบลบ้านเบิก อําเภอท่าวุ้ง จังหวัดลพบุรี 5) โครงการชลประทานลพบุรี สํานักงานชลประทานที่ 10 ดําเนินการให้ความช่วยเหลือและแก้ไขปัญหาการขาดแคลนน้ําในการอุปโภค-บริโภค ไม้ผล และรักษาระบบนิเวศ ในพื้นที่จังหวัดลพบุรี โดยติดตั้งเครื่องสูบน้ําจํานวน 12 เครื่อง เพื่อสูบน้ําจากคลองชัยนาท-ป่าสัก เติมแม่น้ําบางขามและแม่น้ําลพบุรี ช่วยเหลือพื้นที่ 3 อําเภอ ได้แก่ อําเภอเมือง อําเภอบ้านหมี่ และอําเภอท่าวุ้ง รวม 13 ตําบล 6) สํานักงานชลประทานที่ 17 ลงพื้นที่ติดตั้งเครื่องสูบน้ําขนาดท่อ 8 นิ้ว จํานวน 2 เครื่อง สูบน้ําเพื่อเพิ่มระดับน้ําในคลองปาเสมัส ณ บ้านน้ําตก หมู่ที่ 1 ตําบลปาเสมัส อําเภอสุไหงโก-ลก จังหวัดนราธิวาส แก้ไขสถานการณ์ภัยแล้งในพื้นที่ และ 7) โครงการส่งน้ําและบํารุงรักษาโพธิ์พระยา สํานักงานชลประทานที่ 12 ติดตั้งเครื่องสูบน้ําขนาด 12 นิ้ว จํานวน 2 เครื่อง ที่หมู่ 2 ต.วังยาง อ.ศรีประจันต์ จ.สุพรรณบุรี เพื่อสูบน้ําช่วยเหลือราษฎรที่ประสบปัญหาที่ได้รับผลกระทบจากปัญหาภัยแล้งขาดแคลนน้ําเพื่อการอุปโภค-บริโภค ในเขตพื้นที่โครงการส่งน้ําและบํารุงรักษาโพธิ์พระยา